Гигабит
Гигабит е единица за цифрова информация или за компютърна памет, кратна на бит (bit). Представката гига- (символ G) е определена в Международната система единици (SI) като множител 109 (милиард).
 1 гигабит = 109 бита = 1 000 000 000 бита

Единицата гигабит се означава със символа Gbit или Gb.

Ако вземем обичайния размер от 8 бита за един байт, то 1 Gbit ще е равен на 125 мегабайта (MB) или приблизително на 119 мебибайта (MiB).

Гигабитът е тясно свързан с гибибита, която единица е образувана с помощта на двоичната представка гиби- (символ Gi):
 1 гибибит = 230 бита = 1 073 741 824 бита, или с приблизително 7% по-голям от гигабит.

Единици за измерване на информация